„***Mitől vagyok jó gazdi***” – Gyermekrajzpályázat szabályzat

A Gyáli Polgármesteri Hivatal (Szervező), székhelye: 2360 Gyál, Kőrösi út 112-114. gyáli lakóhellyel rendelkező általános iskolai gyermekeknek (Pályázó) hirdet rajzpályázatot. A pályázatban összesen 5 nyertes egyenként 10.000 forint értékű papírírószer csomagban részesül.

Pályázni négy korcsoportban, 2018. október 19-ig lehet.

**Részvételi feltételek:**

*1.Résztvevő*

A Pályázatra jelentkezhet minden, Magyarországon általános iskolában tanulmányokat folytató, gyáli lakóhellyel rendelkező gyermek, akinek a törvényes képviselője megismeri, elfogadja és a gyermekre valamint magára nézve kötelezőnek ismeri el jelen Pályázati kiírás részvételi feltételeit.

*2. A pályázat témája*

Rajzold le, hogy Te Mitől vagy jó gazdi? Mutasd meg minél színesebben, ötletesebben alkotásodon.

*3. Pályázati korosztályok*

• 1-2. osztályos általános iskolások

• 3-4. osztályos általános iskolások

• 5-6. osztályos általános iskolások

• 7-8. osztályos általános iskolások

*4. Formai követelmények*

A pályázatra A/4-es méretű, tetszőleges technikával (pl. vízfesték, tempera, zsírkréta, filctoll, színes ceruza) elkészített műveket várunk. Minden pályázó **egy** alkotással nevezhet.

*5. Értékelés*

A beérkezett pályaműveket a Szervező az erre a célra felkért bíráló bizottsága

értékeli. Az elbírálás szempontjait az ötletesség, színek harmóniája, a minél egyedibb látás-és kifejezésmód adják.

*6. A pályázattal kapcsolatos legfontosabb időpontok*

• A pályázat kiírásának időpontja: 2018. október 5.

• A pályázatok postára adásának határideje:   
legkésőbb 2018. október 19.

• Eredményhirdetés: 2018. november

*7. A pályázatok benyújtásának módja*

Az elkészült rajzot és a hozzá tartozó Jelentkezési lapot, valamint adatkezelési hozzájáruló nyilatkozatot mind a gyermekre, mind a törvényes képviselőre vonatkozóan, hibátlanul és hiánytalanul kitöltve a következő címre kérjük postán megküldeni:

2360 Gyál, Kőrösi út 112-114.

A borítékra kérjük ráírni: „Rajzpályázat”

.

A pályázat keretében kizárólag postai úton beküldött, eredeti pályaműveket fogadunk el.

Fotózott, szkennelt, e-mailben küldött pályázattal nem lehet nevezni!!!

*8. Egyéb feltételek és információk*

• A Pályázatban a Szervező, valamint a szervezésében és lebonyolításában résztvevők munkavállalóinak gyermekei nem vehetnek részt.

• A Pályázatban való részvétel önkéntes.

• Egy pályázó csak egy rajzzal pályázhat.

• A beérkezett pályamunkák csak a hozzájuk mellékelt és kitöltött Jelentkezési lappal és hibátlanul, hiánytalanul kitöltött adatkezelési hozzájáruló nyilatkozattal együtt érvényesek.

(Amennyiben valakinek nem áll módjában a Jelentkezési lapot kinyomtatni, úgy kézzel írt, olvasható és az eredeti Jelentkezési lap tartalmi követelményeivel megegyező jelentkezést is elfogadunk.)

• A beküldött alkotások nem minősülnek szerzői jog védelme alá tartozó alkotásoknak.

• Az elkészült alkotás hátoldalára kérjük, írják rá a gyermek nevét, korosztályát és a törvényes képviselő nevét, telefonszámát és e-mail címét is.

• Pályázni csak eredeti, saját alkotásokkal lehet. Azt a pályázót, aki más szerző szerzői jogát megsérti, a Szervező kizárja a Pályázatból.

A pályázat elküldésével a Pályázó lemond arról, hogy a felhasználóktól szellemi alkotáshoz kötődő jogcímen bármilyen további díjazásban részesüljön.

• Az eredményhirdetést követően a rajzokat a Szervező nem küldi vissza.

• A Szervező a pályázat, illetve a későbbi pályázatok népszerűsítésével kapcsolatban jogosult a pályaműveket kiállítani, bemutatni a gyermek nevének, korosztályának és intézménye nevének feltüntetésével (pl. internetes felületen, programfüzetben, katalógusban, személyes ügyfélszolgálaton, PR-tevékenység során), kizárólag az erre vonatkozó hozzájáruló nyilatkozat visszavonásáig, vagy a pályázati cél megvalósulását követő legfeljebb 5 évig.

• A Szervező jogosult a pályázati nyertes alkotásokat fotókon, illetve cikkekben, valamint egyéb audiovizuális anyagokban bemutatni.

• A Szervező a pályázat során birtokába kerülő személyes adatokat kizárólag a pályázat keretein belül, a jelenlegi és a jövőbeni gyermekrajzpályázatokkal összefüggő kommunikáció céljából kezeli kizárólag az erre vonatkozó hozzájáruló nyilatkozat visszavonásáig, vagy a pályázati cél megvalósulását követő legfeljebb 5 évig.

• A nyertes gyermekek törvényes képviselőit elektronikus levélben, e-mail cím hiányában telefon értesíti a Szervező, valamint a nyertes alkotást, a nyertes gyermekek nevét, intézmény nevét, korosztály megjelölésével közzé teszi a szervező Facebook oldalán kizárólag az erre vonatkozó hozzájáruló nyilatkozat visszavonásáig, vagy a pályázati cél megvalósulását követő legfeljebb 5 évig.

• Amennyiben a nyertes nem kíván élni a nyereményével, lehetősége van arra, hogy - a nyeremény átvételét követően nyereményét más személyre átruházhassa. A nyeremény átvételét követően a jövőben azonban sem a nyertes, sem az a személy, akire a nyeremény a Játékos által átruházásra került, semmilyen követelést nem támaszthat a Szervezővel szemben.

• Szervező fenntartja magának a jogot a fenti részvételi feltételek megváltoztatására. Szervező bármilyen, a jelen feltételeket érintő változásról szóló értesítést a www.gyal.hu honlapon keresztül közöl a Pályázat résztvevőivel.

• Bármilyen vitás kérdésben a Szervező döntése irányadó.

Gyál, 2018. október 5.